Urmareste Modifică dimensiunea fontului: Play

Bucureşti, 17 feb /Agerpres/ - Preşedintele Klaus Iohannis a afirmat, miercuri, că abordarea ANAF în cazul televiziunilor Antena Group este "heirupsită", "nepotrivită".



"Eu cred că aţi ajuns într-o situaţie neplăcută şi inutilă. În primul rând, cred că libertatea de exprimare în media nu poate fi suprimată pentru banale motive administrative. În al doilea rând, această abordare heirupistă a ANAF mi se pare cel puţin nepotrivită, dacă nu discutabilă", a spus Iohannis, întrebat despre acţiunea ANAF în cazul Antenelor.



El a precizat că a constatat din discuţii pe care le-a avut că există deschidere la factorii de decizie în acest caz.



"Cu siguranţă, prin discuţii aşezate şi calme, până la urmă se găsesc soluţii convenabile", a conchis şeful statului. AGERPRES/(A, AS - autor: Florentina Peia, editor: Andreea Rotaru)